**PONEDELJEK, 16. 3.**

**GEO 8. B**

Pozdravljeni, učenci!

Kot že veste, bo šolsko delo najmanj do 27. marca potekalo na daljavo. Napotke in gradiva vam bom posredovala preko e-pošte oz. bo dostopno v spletni učilnici. Verjamem, da boste naloge vestno opravili.

V kolikor boste imeli kakršne koli težave oz. vprašanja, mi lahko pišete na moj spletni naslov [andreja.prezelj@oskoroskabela.si](mailto:andreja.prezelj@oskoroskabela.si).

Ključ za vpis v spletno učilnico GEO 8: novi svet

Srečno in ostanite zdravi!



Učiteljica Andreja

NAPOTKI ZA DELO

1. Oglej si posnetek na spodnji povezavi. Do njega lahko dostopaš tudi na spletni učilnici.

<https://www.youtube.com/watch?v=xCI1u05KD_s>

Razmisli o tem, kar si vedel na posnetku ter o posledicah takšne naravne nesreče. Se lahko pojavi tudi pri nas?

2. **Preberi besedilo** o podnebju in rastlinstvu v Angloameriki (učbenik, str. 59 – 63) in si oglej fotografije in karte.

3. Karta, str. 61: Analiziraj klimograma Los Angelesa in New Yorka (opiši lego, potek temperatur in količino padavin) in določi tip podnebja.

4. V zvezek napiši **naslov** PODNEBJE IN RASTJE ANGLOAMERIKE in **prepiši spodnje besedilo**.

*Na podnebje vplivajo trije bistveni dejavniki:*

* *potek gorovja od severa proti jugu (zadržuje padavine),*
* *odprtost celine (vdori toplega in hladnega zraka),*
* *morski tokovi (mrzel Labradorski, topel Zalivski).*

*Zaradi odprtosti celine in poteka gorovja v smeri S – J, se daleč v notranjost širi topel zrak poleti in mrzel polarni zrak pozimi. Posledica so ekstremni vremenski pojavi (snežni viharji, tornadi).*

*TORNADO – vrtinčast vihar v obliki lijaka (glej U, str. 59).*

*Količina padavin je največja ob obali Pacifika in na JV delu celine (ob Mehiškem zalivu).*

*Padavinsko mejo predstavlja STOTI POLDNEVNIK (mrtva črta) – padavinska ločnica; zahodno od nje pade manj kot 500 mm padavin letno.*

*Tipi podnebja in rastja:*

|  |  |  |
| --- | --- | --- |
| *Tip podnebja* | *Območje* | *Tip rastja* |
| *tundrsko* | *Skrajni sever celine* | *tundra* |
| *celinsko* | *Osrednje nižavje*  *Priatlantsko nižavje*  *Apalači* | *listnati gozd*  *prerije* |
| *puščavsko/polpuščavsko* | *Velika kotlina* | *posamezne rastline, grmički* |
| *oceansko* | *Del Z obale ob tihem oceanu* | *iglasti gozd, sekvoje* |
| *mediteransko* | *Kalifornija* | *zimzeleno; makija* |
| *subtropsko* | *Mehiški zaliv* | *mangrove* |
| *gorsko* | *Kordiljere* | *gorsko rastlinstvo* |

*PRERIJA – visoko travna stepa v S Ameriki*

Ogledaš si lahko tudi PTT predstavitev na spletni učilnici GEO 8.